
Velenje, 15. 10. 2026
JAVNI POZIV ŠTUDENTOM VIŠJE STROKOVNE ŠOLE ZA ERASMUS+ MOBILNOST Z NAMENOM PRAKTIČNEGA IZOBRAŽEVANJA

Na Višji strokovni šoli Šolskega centra Velenje načrtujemo v študijskem letu 2026/2027 v okviru projekta ERASMUS+ mobilnosti izvajanje mednarodne mobilnosti za namen praktičnega izobraževanja študentov v delovnih organizacijah. Cilj 10-tedenskega praktičnega izobraževanja v obsegu 400 delovnih ur v delovnih organizacijah je, da študenti pridobijo dodatna strokovna znanja in delovne kompetence v tujem okolju. Stroške prevoza, namestitve in prehrane sofinancira program Erasmus+, Ključni ukrep 1: učna mobilnost posameznikov – projekti mobilnosti za študente v terciarnem izobraževanju.
Študente Višje strokovne šole, ki bi želeli sodelovati v mednarodni mobilnosti, vabimo da se prijavijo in ob prijavi izpolnijo in oddajo 1.) prijavnico, 2.) Europass CV v angleškem jeziku (https://europass.si/kaj-je-europass/zivljenjepis/) in priložijo 3.) motivacijsko pismo v angleščini, v katerem naj se osebno predstavijo in pojasnijo zlasti, kaj pričakujejo od mobilnosti v tujini in kakšna dela bi želeli opravljati v izbranem podjetju v tujini.
Pri izboru udeležencev bomo upoštevali: 
· število opravljenih izpitov,
· dosežena povprečna ocena,
· aktivna udeležba na predavanjih in vajah,
· znanje tujega jezika.

Študente pozivamo, da v celoti izpolnjeno prijavo z vsemi dokumenti za mobilnost oddajo najkasneje do 20. 11. 2026 preko e-pošte na naslov: marko.gams@scv.si. Naslov dopisa naj bo "Erasmus+ mobilnost". 
Vprašanja glede mobilnosti ali najavo za pogovorne ure pošljite preko e-pošte na naslov marko.gams@scv.si
Kandidate bomo o izboru obvestili v decembru 2026.

Marko Gams,									Uroš Sonjak,
Koordinator Erasmus+ mobilnosti na VSŠ					ravnatelj VSŠ

